হোমো ইরেক্টাস
১৯৫০'র দশকের পর নানা স্থানে বিক্ষিপ্তভাবে হোমো ইরেক্টাসের জীবাশ্ম পাওয়া গেছে। এর মধ্যে প্রথমে আলজেরিয়ার তিগেনিফ (Ternifine) নামক স্থানে তিনটি চোয়াল, একটি করোটিকার হাড়, ও কিছু দাঁত পাওয়া যায়। ১৯৫০'র দশকের মাঝামাঝি সময়ে পাওয়া এই জীবাশ্মগুলোর বয়স ৬ থেকে ৭ লক্ষ বছরের মাঝামাঝি। এরপর উত্তর আফ্রিকাতে আরও জীবাশ্ম আবিষ্কৃত হয়। যেমন, আলজেরিয়ার আবিষ্কারের পরপরই মরক্কোর সিদি আব্দুর রহমান নামক স্থানে পাওয়া একটি চোয়াল, এবং পরবর্তীতে ১৯৭১ সালে একই দেশের সালে-তে পাওয়া কিছু করোটিকার হাড়ের খণ্ডাংশ।
দক্ষিণ পূর্ব এশিয়ার ইতিহাস
দক্ষিণ পূর্ব এশিয়া মূলভূখন্ডে আদিমানব হোমো সেপিয়েন্স -এর পা পড়েছিল আনুমানিক ৫০০০০ বছর আগে এবং উপকূলবর্তী দক্ষিণ পূর্ব এশিয়ায় আদিমানবের বসতির ইতিহাস অন্তত ৪০০০০ বছর প্রাচীন। আনুমানিক ১০০০০ বছর আগে হোয়াবিনিয়ান সম্প্রদায়ের মানবগোষ্ঠী এখানে নানান শিল্পদ্রব্য ও সামগ্রি তৈরীর সংস্ক্তি ও ঐতিহ্যের বিকাশ ঘটায়। নব্যপ্রস্তর যুগে স্থলপথে আসা অস্ট্রোএশিয় মানবগোষ্ঠী ইন্দোচীনে বসতি স্থাপন করে এবং জলপথে আসা অস্ট্রোএশিয় মানবগোষ্ঠী উপকূলবর্তী দক্ষিণ পূর্ব এশিয়ায় বসতি স্থাপন করে। আনুমানিক ১৭০০ খ্রীষ্টপূর্বাব্দে কিছু কৃষিপ্রধান মানবগোষ্ঠী এখানকার বিভিন্ন নিম্নভূমি ও নদীর প্লাবনভূমিতে মিলেট ও ধান্যশস্যের চাষ শুরু করে ।